شه‌فه‌ق نيوز/ مه‌سرور بارزانى سه‌رۆك حكومه‌ت هه‌رێم كوردستان، له‌ نويسينگه‌ى خوه‌ى پيشوازى كرد له‌ جۆن ويلكس باليۆز به‌ريتانيا له‌ عراق وه‌ بوونه‌ى كووتاييهاتن ئه‌ركه‌يلێ جوور باڵيۆز شانشين يه‌كگرتگ له‌ عراق.
له‌و ديداره‌ ك جه‌يمس سۆرنتۆن باڵيۆز گشتى بريتانى له‌ هه‌رێم كوردستان ئاماده‌ى بوى، باس له‌ دويا رويداگه‌يل و بارودوخ مه‌يدان عراقى و ناوچه‌گه‌ وه‌گشتى كريا.
لاى خوه‌يه‌و، باڵيۆز بريتانيا ستايش هه‌وڵه‌يل سه‌رۆك حكومه‌ت هه‌رێم كوردستان كرد و وت: ئيمه‌ باوه‌ڕمان ئه‌وه‌سه‌ سه‌ركردايه‌تى ئيوه‌ هه‌رێم كوردستان وه‌ره‌و نوا به‌ێد، يه‌يش دوياى ئه‌وه‌گ ستايش له‌ گامه‌يل خاسسازى كرد ك حكومه‌ت هه‌رێم ده‌س وه‌پيكردگه‌و به‌رزنرخاندن رۆڵ هه‌رێم له‌باره‌ى له‌خوه‌يگرتن ئاواره‌يل وه‌ل خراوبوين بارودوخ له‌ باكوور خوه‌رئاواى سوريا.
